
МОТИВИ ЗА ПРИЕМАНЕ НА НАРЕДБА ЗА ВОДЕНЕ НА РЕГИСТЪР НА ОБЩИНСКИТЕ ДЕТСКИ ГРАДИНИ 

ВНОСИТЕЛ:  МИЛЧО БАШЕВ – КМЕТ НА ОБЩИНА ГРАМАДА


Проект
Съгласно чл. 26, ал. 2 от Закона за нормативните актове, в законоустановения срок от 30 дни, Община Грамада чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес:obstina_gramada@abv.bg или в деловодството на Община Грамада, пл.”Мико Нинов” № 1
МОТИВИ
В сила от 01.08.2016 г. е Законът за предучилищното и училищното образование(ЗПУО), който визира единна държавна образователна политика за осигуряване правото на предучилищно и училищно образование.
Съгласно чл.346 от Закона за предучилищното и училищното образование(ЗПУО)  във всяка община се създава регистър на общинските детски градини, като обстоятелствата и реда за вписване се определя с наредба на общинския съвет.
Досега не е имало такава общинска наредба, тъй като действащия закон не го изискваше.
За прилагането на новата наредба не са необходими финансови средства.
 С промените не се въвеждат норми на правото на Европейския съюз, поради което не се налага по акта да бъде изготвена справка за съответствие с Европейското право.

НАРЕДБА
ЗА ВОДЕНЕ НА РЕГИСТЪР НА ОБЩИНСКИТЕ ДЕТСКИ ГРАДИНИ
Чл.1.(1) С тази наредба се определят обстоятелствата, които подлежат на вписване в Регистъра на общинските детски градини(наричан по-нататък „регистъра”), както и редът за вписване и воденето му.
(2) На регистрация по реда на наредбата подлежат на вписване в регистъра общинската детска градина в община Грамада.
Чл.2.Регистърът на общинските детски градини се води по образец, съгласно приложение № 1 към наредбата.
Чл.3 Подлежащи за вписване в регистъра са следните обстоятелства:
1.Наименование, адрес на управление.
2.код по БУЛСТАТ
3.юридически статут
4.основание за откриване;
5.данни за преобразуване/промяна;
6.форма на собственост;
7.ръководство на детската градина (позиция, имена)
8.адрес, телефон, електронен адрес и адрес в интернет;
Чл.4.Регистърът се поддържа като електронна база данни за подлежащите на вписване обстоятелства, както и на хартиен носител.
Чл.5.(1).Действията по вписване и водене на регистъра се извършват от длъжностно лице, определено със заповед на кмета на Община Грамада.
(2) Лицето по ал.1 вписва и контролира данните, предоставени от общинската детска градина.
(3) В хартиения носител на регистъра не се допускат изтривания и зачертавания.техническите грешки, допуснати при вписването, се поправят от длъжностното лице със забележка.
Чл.6.(1) Последващите вписвания на нови обстоятелства се извършват без да се засяга информацията, съдържаща се в предходните вписвания.
(2) Всяко ново вписване на обстоятелство от даден тип отменя предишно вписано обстоятелство от същия тип.След извършване на вписването актуалното състояние на съответния информационен обект се представя с новото вписване.
(3) В регистъра се поддържа и съхранява информация за настъпилите промени във вписаните обстоятелства.
	




Милчо Башев
          / Кмет на Община Грамада/




                                                                                                                                                                               








Приложение № 1
РЕГИСТЪР НА ОБЩИНСКИТЕ ДЕТСКИ ГРАДИНИ
	№
	Наименование, адрес, на управление и на ползваните от детската градина сгради
	код по БУЛСТАТ

	юридически статут
	основание за откриване
	данни за преобразуване/промяна
	форма на собственост
	ръководство на детската градина
	адрес, телефон, електронен адрес и адрес в интернет
	основание за заличаване на регистрацията

